আন্তর্জাতিক ডেস্ক : ক্ষমতায়নে বিভিন্ন দেশে নারীরা এখন শীর্ষপর্যায়ে। এই প্রথম চীনে ভাইস প্রেসিডেন্ট হিসেবে নিযোগ পেয়েছেন লিও ইয়াংডং । পেশায় তিনি ছিলেন একজন কেমিক্যাল ইঞ্জিনিয়ার। ৬৭ বছর বয়সের লিওয়ের জন্ম চীনের পূর্বাঞ্চলীয় নানতোং শহরে। জাহাজ তৈরির জন্য এই শহর পরিচিত। তাঁর বাবা ছিলেন কৃষি উপমন্ত্রী এবং সাবেক প্রেসিডেন্ট জিয়াং জেমিনের ঘনিষ্ঠ। লিও টিসিংঘুয়া বিশ্ববিদ্যালয়ে পড়াশোনা করেন। একই বিশ্ববিদ্যালয়ে বিদায়ী প্রেসিডেন্ট হু জিনতাও ও নতুন প্রেসিডেন্ট শি জিনপিং পড়াশোনা করেন। জিনপিংয়ের বিষয়ও ছিল কেমিক্যাল ইঞ্জিনিয়ারিং।